Penelope (2006)    "Sometimes true love is right under your nose."    "Penelope" on film samanimelisest tüdrukust, kes on sündinud sea näoga needuse tõttu, mis ta pere peale mitmeid põlvkondi tagasi pandi. Tema ema hoiab teda varjus, üritades samaaegselt talle kaaslast leida. Peale mitmeid meeste ärahirmutamisi oma näo näitamisega juhtub nende  majja mees, kes Penelopele silma jääb, kes ise on sinna aga saadetud hoopis teistel põhjustel. Õnnetul kombel ehmub aga ka too, mistõttu Penelope otsustab majast põgeneda, et maitsta päriselu vilju, nägu salli sisse peidetult.      Armas ja kergelt lapsemeelne romantiline film, mille võiks kindlasti ära vaadata. Vaatamata koledale seaninale on sisu siiski armas ning James McAvoy, keda võib ka näiteks "Wanted'is" näha, sai just selle filmiga sümpaatseks, isegi ilma oma kena šoti aktsendita.    Christina Ricci oli Penelope ossa oma omapäraste silmadega ka õige valik. Kõrvalosas võib näha Reese Witherspooni, kelle osa on aga üpriski tähtsusetu.    Raskeks teeb kahe nooruki elu ajakirjanik Lemon  (Peter Dinklage), kes on huvitatud Penelope nosplist pildi saamisest tolle sünnist saati, kaotades seetõttu vähkruses Penelope emaga ka silma. Teda aitab rikkast perest pärit argpükslik Edward, kes peale Penelopega kohtumist on surmani ära kohkunud.    Visuaalselt oli film nauditav ning lõpus võib kuulda ühte minu meelest tuntumat Sigur Rosi lugu. Romantilisele filmile kohaselt saab natuke nalja, natuke kurvastada ning lõpuks ilusat lõppu näha. Kasutatakse liini, kus rikkast ja võimsast perest tüdruk  kohtub madalama klassi poisiga ning vaatamata kõigele armastus võidab.    Max: Good God, he licked me.  Lemon: Edward.  Edward Vanderman Jr.: What?  Lemon: Don't lick Max.    Hinnang: 8/10    Posted by: Shin